﻿Преузето са [www.pravno-informacioni-sistem.rs](http://www.pravno-informacioni-sistem.rs/)

**2550**

На основу члана 34. став 7. Закона о подстицајима у пољопривреди и руралном развоју („Службени гласник РС”, бр. 10/13, 142/14, 103/15, 101/16 и 35/23),

Министар пољопривреде, шумарства и водопривреде доноси

**ПРАВИЛНИК**

**о допуни Правилника о подстицајима за инвестиције у физичку имовину пољопривредног газдинства кроз подршку подизања вишегодишњих производних засада винове лозе**

**(Објављено у „Службеном гласнику РС“, број 54/2023 од 30.06.2023. године)**

Члан 1.

У Правилнику о подстицајима за инвестиције у физичку имовину пољопривредног газдинства кроз подршку подизања вишегодишњих производних засада винове лозе („Службени гласник РСˮ, број 49/23), у члану 24. додаје се став 2, који гласи:

„Изузетно од члана 11. став 1. тач. 1) и 2) овог правилника, у 2023. години, лице из члана 10. овог правилника остварује право на подстицаје и ако је инвестиција која је предмет захтева за остваривање права на подстицаје у потпуности реализована у периоду од 1. октобра 2020. године до дана подношења захтева за остваривање права на подстицаје и ако је производни засад винове лозе подигнут у првом и другом кварталу 2021. године и ако испуњава услове по овом правилнику, под условом да подносилац захтева није остварио право на подстицаје у складу са Правилником о подстицајима за инвестиције у физичку имовину пољопривредног газдинства кроз подршку подизања вишегодишњих производних засада винове лозе („Службени гласник РСˮ, бр. 83/20 и 94/20).ˮ.

Члан 2.

Овај правилник ступа на снагу наредног дана од дана објављивања у „Службеном гласнику Републике Србијеˮ.

Број 110-00-00099/2023-09

У Београду, 29. јуна 2023. године

Министар,

**Јелена Танасковић,** с.р.